
There are about 70 records of the snakefly Inocellia crassicornis (Schummel, 1832) in 
Fennoscandia. Three individuals are found in Norway, at least two in western Russia and 
the rest in Sweden. The species seems to be connected to various forest environments, but 
prefers strongly old growth. However, many ecological features are little known in terms 
of the species” mode of life and habitat preferences. We discuss the dispersal, choices of 
substrates and dependence on forest continuity. Undoubtedly, modern forestry represents 
a threat to the species” habitat. 

Bredhodekamelhalsflue Inocellia crassicornis 
(reliktslånda på svensk) (Fig. 1) betegnes ofte 
som en urskogsart, og er påvist mer eller mindre 
sammenhengende fra de nord-østligste delene av 
Asia til Skandinavia og Sentral-Europa. I Sverige 
ble den første gang funnet i slutten av 1800-tallet, 
mens den i Norge er nylig registrert. Fremdeles 
er den ikke påvist i nåværende Finland (Hulden 
et al. 1977), mens arten er funnet i russisk Fen- 
noskandia (Artdatabanken 2017a). 

Arten tillhør insektordenen Raphidioptera 
(kamelhalsfluer, eller ormhalsslåndor på svensk, 
snakeflies på engelsk) som består av familiene 
Raphidiidae og Inocelliidae. Fire arter i ordenen 
er kjent fra Fennoskandia og kun bredhodeka- 
melhalsfluen tilhører familien Inocelliidae. 
Karakteristisk for insektordenen Raphidioptera 
er et relativt stort vingespenn, en lang hals og et 
løftet hode, som makroskopisk er artsspesifikt 
rektangulært for I. crassicornis. 

Den lever hovedsakelig i tørre, glisne furu- 
skoger, men det er uklart om arten tar til seg 


næring i voksen alder (Aspöck et al. 2012). Arten 
er anført som sterkt truet (EN) på den svenske 
rødlista (Artdatabanken 2015b), men står i Norge 
i kategorien DD som følge av kunnskapsmangel 
om utbredelsen (Gammelmo & Olsen 2015). 
Foruten en oversikt over artens utbredelse vil 
artikkelen også omhandle habitatpreferanser, 
i hovedsak på grunnlag av publiserte funn for 
Skandinavia. I tillegg er målet å undersøke hvor 
godt I. crassicornis er kartlagt og hvilken økolo- 
gisk kunnskap som mangler. Sentrale spørsmål 
er blant annet artens evne til mobilitet, valg av 
habitat og substratkontinuitet. 


Utbredelse og habitatvalg 

I likhet med en rekke andre insekter forutsettes 
det at I. crassicornis har spredt seg til nordlige og 
midtre deler av Sverige fra nordøst, siden den er 
en typisk eurosibirsk art, med vid geografisk ut- 
bredelse (Liu et al. 2010). Den ble derfor antatt å 
finnes i alle de nordlige skogsområdene i Sverige 
(Tjeder 1937, s. 118). Tilsammen fins cirka 70 

Figur 1. Hunn av Inocellia crassicornis hvilende på kelo-tre. 


Female of Inocellia crassicornis resting on a kelo-tree. 
Foto: Jostein Lorås. 


registreringer i Fennoskandia, både av larver og 
imagines, hvorav alle unntatt fire er registrert 
i Sverige (bl.a. Borg 1901, Tjeder 1937, 1944, 
Hulden et al. 1977, Bergsten & Pettersson 2000, 
Wikars 2009, Hedgren 2008 2014, Cederberg 
2010, Eidissen 2015) (Fig. 2). I Norge ble arten 
første gang registrert i 2014, i Nordland fylke 
(Eidissen 2015), og senere er to andre registre- 
ringer blitt kjent, alle fra samme region (Appen- 
dix). Artens utbredelse i nord ser ut til å følge 
taigabeltet, men om den fins så langt vest som 

i norske kystmiljø, er ikke undersøkt. Den ble 
imidlertid ikke påvist av Bo Tjeder i en gjen- 
nomgang av et eldre museumsmateriale fra 
Nord-Norge (Tjeder 1943). 

I Sverige er larver hyppigere registrert enn 
voksne, selv om de er kortikole (barklevende) 
og oftest fører en skjult tilværelse. De er deri- 
mot flerårige, mens imagines kun lever få uker. 
For Raphidioptera angir eksperimentelle studier 
en levetid på fire til seks uker, mens naturlig 
livslengde er mye kortere (Aspöck 1991, s. 
84). Senere presiseres dette for familien Inocel- 
liidae til «only several days» og kortere livstid 
for voksne hanner enn for hunner (Aspöck et al. 
2012). Men Bo Tjeder konstaterte allerede på 
slutten av 1930-tallet, at fullvoksne individer 
av I. crassicornis har en meget kort livslengde 
(Tjeder 1937). 

Innsamlinger gjort i årene 2000-2002 i Norr- 
botten og Västerbotten resulterte i funn av larver 
i 12 levende grove furuer Pinus sylvestris, med 
gnag etter reliktbukk Nothorhina muricata 
(Bergsten & Pettersson 2000, s. 65). Funn av 
larver er også gjort på furu på brannfelt (Berg- 
sten m.fl. 2004). I 2014 ble 300 ringbarkede 
graner Picea abies i Jåmtlands lån undersøkt og 
på seks av granene ble store larver av Inocel- 
lia crassicornis funnet. Trærne målte 30-40 cm 
i diameter, med tykk bark nederst på stammen, 
og de var delvis eksponert for solinnstråling 
(Hedgren 2014, s. 9f). Imidlertid er ikke alle 
svenske funn fra bartrær. I 1936 og -37 ble flere 
funn av arten gjort i frukthager, uten at treslag er 
angitt (Tjeder 1937, s. 118). I 2009 ble et vok- 
sent individ observert på en soleksponert høgs- 
tubbe av bjørk Betula pubescens i nærheten av 
et hogstområde. Videre ble et larvefunn i 2011 
gjort på en grov, død osp Populus tremula un- 
der fastsittende bark (Artdatabanken 2017b). I 
Sverige er arten i liten grad kartlagt systematisk 
og mange av registreringene er gjort som bi- 
fangst når andre interessante insektarter er inn- 
samlet, i midtre og nordlige deler av landet (f. 
eks. Petterson 2008). 

I Norge ble et imago, hann av Inocellia 
crassicornis, registrert i 2014 på et kelo-tre i 
reservatforslaget Danielåsen i Grane, Nordland 
fylke (Eidissen 2015). Kelo-trær er stående døde 
furuer uten bark som kan forbli stående i flere 
hundre år (Niemelå et al. 2002). Furuskogen i 

Figur 2. Registrerte 
lokaliteter av Inocellia 
crassicornis i Fennos- 
kandia (listet i Bilag. FC j z 

reservatforslaget betraktes som relativt lite på- 
virket og har et svakt naturskogpreg med spredte 
innslag av læger (liggende døde trestokker), 
kelo-trær og gamle levende trær (Reiso 2006). 
Videre fins to observasjoner av respektivt hunn 
og hann gjort i 2015 i nabokommunen Hattfjell- 
dal, på kelo-trær med ca tre km avstand, med 
middels eller mye solinnstråling på lokalitetene 
(Fig. 1). I Norge er ingen artsspesifikke innsam- 
linger utført og de tre observasjonene er tilfel- 
dige. 


Mobilitet 

I følge eksperimentell forskning, kombinert 
med feltstudier, viser Raphidioptera liten lyst til 
å ville fly lengre avstander, eksempelvis over ei 
slette, selv om de rent teknisk er fysisk rustet for 
dette (Aspöck 1991, s. 79). Ut fra imagines be- 
grensede vilje til å fly, og den korte livssyklusen, 
kan en i utgangspunktet anta at arten har svak 
spredningsevne. Fangst av få voksne individer i 
vindusfeller underbygger dette. Likevel fins flere 
observasjoner som gjør en slik antagelse disku- 
tabel. I 1943 observerte Bo Tjeder et imago, 
hann, flyvende i klart solskinn på en åpen slette 
med dyrket mark, hvor avstanden var mer enn I 
km til nærmeste skogholt (Tjeder 1944). Men en 

vet ikke hvor lang tid Tjeders observerte insekt 
brukte på den oppgitte distansen. Dette tyder på 
at hanner kan forflytte seg over lengre avstander 
når temperaturen er relativt høy. Imidlertid kan 
en anta at forflytning over slike avstander muli- 
gens forutsetter vindeffekter eller/og at individet 
har beveget seg til fots deler av vegen. 

På den annen side kan en enkelt observasjon 
tyde på at flukt hos insekter er en atskillig van- 
ligere foreteelse enn den rådende oppfatning. 
Dessuten kan det finnes individuelle variasjoner 
hvor enkelte flyr mer enn andre, samtidig som 
lysten til å fly kan avhenge av voksenlivets ulike 
faser. Bl. a. danner ikke alle individer i en popu- 
lasjon flyvemuskler, selv om flyvevingene er 
utviklet (Jonsson 2003). Ytre stimuli som lukt, 
kombinert med relativt høy temperatur, kan også 
være årsak til artsspredning, i en kort periode 
på forsommeren (Jonsell et al. 2003). Hos de 
fleste arter i familien Inocelliidae kan dessuten 
hunner ha dårligere spredningsevne enn hanner, 
som følge av uforholdsmessig stor abdomen 
(bakkropp) med tilhørende små vinger. Om de 
er i stand til å fly overhode, er for øvrig usikkert 
(Aspöck 1991, s. 79). Undersøkelser viser uan- 
sett at artsgruppen beveger seg mye på vegeta- 
sjonen, som indikerer at ett og samme individ 

kan forflytte seg uten å fly lengre avstander. Fly- 
veatferden karakteriseres av luftige sprang eller 
av en mer vibrerende flukt på varme sommerd- 
ager (Aspöck 1991). 

Et relevant spørsmål er altså hvor langt imag- 
ines er i stand til å forflytte seg sommerstid i 
løpet av sitt korte liv. Det er en forutsetning 
for å forstå hvordan arten utnytter omgivelsene 
økologisk. I. crassicornis kan utvilsomt bevege 
seg fra tre til tre i godt vær, eller til fots, og på 
den måten langsomt innta nye områder. Et sen- 
tralt tema blir altså i hvilken grad imagines for- 
flytter seg ved hjelp av vind. Dette er tidligere 
ikke diskutert, men det er et faktum at andre 
insektarter nytter vind, selv om disse oftest er 
generalister. Det er slått fast at arten er kommet 
østfra til Skandinavia og det er ikke usannsyn- 
lig at vindeffekter, kombinert med relativt høy 
lufttemperatur, er en mulig forklaring til artens 
spredning over tid. Fossile funn fra Eocen og 
Oligocen (om lag 56 til 23 millioner år før nåtid) 
viser at familien Inocelliidae er svært gammel, 
og den overlevde så vidt siste istid refugialt i 
Asia (Aspöck et al. 2012, Liu et al. 2010). Arten 
har derfor hatt god tid til å nå Skandinavia i takt 
med barskogens suksesjon de siste tusen årene, 
selv med lav spredningsevne. Avstanden mel- 

Figur 3. Den norske lo- 
kaliteten iblandet Betula 
pubescens, hvor en hann 
av I. crassicornis ble 
registrert på et kelo-tre i 
a 2015. 

i The Norwegian locality, 
mixed with Betula pube- 
scens, where a male of I. 
crassicornis was record- 
ed on a kelo-tree in 2015. 
Foto: Jostein Lorås. 


lom funnene på norsk side og nærmeste svenske 
funn er knapt 200 km i luftlinje, men om arten 
fins på strekningen mellom områdene er ikke 
undersøkt. Imidlertid er fragmentering av le- 
veområdene sannsynlig, som en konsekvens av 
store hogstflater og monokulturer, og det min- 
sker muligheten for å kunne påvise den. 


Habitat og substratkontinuitet 
Ut fra registreringene og den geografiske 
fordelingen kan en slutte at I. crassicornis er 
relativt lite kartlagt i Skandinavia. De fleste 
funnene er gjort enkeltvis, med vekt på larver. 
En årsak til såpass få registreringer av voksne 
individer er den korte livssyklusen, foruten at 
den er tilknyttet skog. I Sentral-Europa er arten, 
med få unntak, påvist i tilknytning til barskog, 
men det rapporteres ikke om den er spesifikt 
tilknyttet gammel skog (Aspöck 1991, s. 501). 
Derimot fremhever mange av de svenske regist- 
reringene det, i alle fall for funn som er gjort de 
siste tiårene (Artdatabanken 2017b). Alle de tre 
norske funnene er også i gammel barskog (Fig. 
3,4). 

Habitatdata tyder på at I. crassicornis i stor 
grad er tilpasset grove bartrær evolusjonært, 
som er et alminnelig forekommende substrat i 

Figur 4. Den norske 
lokaliteten med Pinus 
sylvestris, hvor en hunn 
av Il. crassicornis ble 
fotografert. 

The Norwegian locality of 
Pinus sylvestris, where a 
female of I. crassicornis 
was pictured. Foto: Jos- 
tein Lorås. 


urskogmiljø (Hedgren 2008, s. 11). I slike urørte 
kontinuitetsskoger vil døende og nylig døde trær 
finnes relativt hyppig og med korte avstander til 
stadig nytt, egnet substrat. Men denne opprin- 
nelige skogstrukturen er for lengst dramatisk 
endret gjennom dimensjonshogst, store hogst- 
flater og fragmenterte landskap, som begynte 
ved at «timber-frontieren» ble drevet nordover 
i Skandinavia på 1800-tallet. Eksempelvis fan- 
tes et høyt antall furutrær pr hektar skog med 
gjennomsnittlig diameter ca. 50 cm i Ammerån 
i Våsterbotten i 1830, mens ca. 1990 var trær av 
denne dimensjonen nærmest umulig å gjenfinne 
i området (Östlund 1993). En lignende studie 
ble gjort i Orsa skogallmenning i Dalarna og 
resultatene viste et tilsvarende bilde (Linder & 
Östlund 1998). Etter dimensjonshogster i siste 
halvdel av 1800-tallet i Grane og Hattfjelldal 
kommuner i Nordland ble trolig flere enn I mil- 
lion bartrær med diameter over ca. 18 cm hogd 
(Lorås in prep). Det betyr at I. crassicornis har 
fått endret de økologiske rammene for sin over- 
levelse i svært stor grad de siste par hundre år. 
Det har blitt mye større avstand mellom grove 
døende eller døde trær, noe som innvirker direk- 
te på artens spredningsmuligheter, så sant den 
har en begrenset evne og vilje til å ville fly, slik 
Bo Tjeder og Horst Aspöck hevder. Det er derfor 

neppe tilfeldig at mange av de nyere funnene i 
Skandinavia er gjort i skogreservater. Som for 
andre sjeldne vedboende insekter, er det trolig 
nødvendig med områder med høy tetthet av eg- 
net substrat, som over tid har vært kontinuerlig 
til stede (Jonsson 2003). 

I. crassicornis har unntaksvis blitt registrert i 
frukthager og en fastslo da at arten lenger ikke 
kunne betraktes som et utpreget barskogsinsekt 
(Tjeder 1944). Konklusjonen kan likevel ikke ha 
samme gyldighet i dag, siden det ikke eksisterer 
senere publiserte funn fra frukthager. På den an- 
nen side er det ukjent om det er gjort resultatløse 
kartlegginger i slike miljøer. Trolig har det vært 
langt mer naturskog omkring frukthager og lig- 
nende miljøer tidligere, som arten kan ha spredt 
seg fra, men at denne skogen ble hogget da bes- 
tandsskogbruket overtok i 1950-årene. De to an- 
givelsene av funn på bjørk og osp er begge fra 
miljøer hvor barskog omkranset løvtrærne. 

Sett under ett viser funnene i Skandinavia 
at arten nærmest uten unntak er påvist i bar- 
skogområder, med døende eller døde gran- eller 
furutrær som er solbelyst. Soleksponering kan 
skyldes bl.a. langtidsvirkning av skogbrann, 
eksempelvis gjennom et åpnere skogbilde (Wi- 
kars 2009, s. 75). Samtidig kan eksponeringen 
også skyldes hogst. I noen tilfeller oppfattes 

Figur 5. Det hule kelo-treet hvor larven av Xanthostigma 
xanthostigma ble påvist i edderkoppnett. 


Hollow kelo-tree where a larva of Xanthostigma xanthostig- 
ma was recorded in a spiders net. Foto: Jostein Lorås. 


bredhodekamelhalsfluen som en urskogsart (jfr. 
det svenske navnet reliktslända) og er registrert 
som hjemmehørende i urskogsmiljøer på død 
furu i Dalarna, Gåvleborg og deler av Norrland 
(Hedgren 2014, s. 10). Barskog i den nordlige 
regionen i Fennoskandia har derfor en struktur 
som best passer til artens økologi, selv om sko- 
gen her også er kraftig fragmentert og kontinu- 
iteten brutt mange steder. Likevel fins de fleste 
nasjonalparker og store skogsreservater i nord- 
fylkene, som representerer intakte miljøer for 
arten. Sannsynligheten er følgelig stor for at I. 
crassicornis fins mer utbredt her enn lenger sør. 
Et avgjørende metodisk spørsmål er likevel om 
registranter er i stand til å skille arten i felt fra de 
skandinaviske slektningene i familien Raphidi- 
idae. Feilidentifikasjon kan i så fall gi både over- 
og underregistreringer i et samlet materiale. 

Et annen viktig faktor er skogens alder. Flere 
av funnene i Skandinavia viser at larver og vok- 
sne er funnet på grove trær, uten at det i seg selv 

betyr at skogens alder i aktuelle områder jevnt 
over er spesielt høy. I mange tilfeller tyder like- 
vel opplysninger om lokalitetene på forekomster 
av gammel barskog. Eksempelvis ble det regist- 
rert larver på 12 furutrær med gjennomsnittlig 
bhd ca 49 cm i Våsterbotten og Norrbotten og på 
funnlokaliteten i Danielåsen i Nordland ble de to 
eldste furutrærne målt til respektive ca 550 og 
ca 330 år (Appendix). Selv om tidligere hogster 
har fjernet en god del potensielle vertstre for I. 
crassicornis, har hogstene også åpnet den gjen- 
stående skogen for mer soleksponering. 

I tilknytning til funnet i Danielåsen er det også 
registrert en god del rødlistet vedlevende sopp 
og lav, som viser kontinuitet i død ved på loka- 
liteten. Slike registreringer kan følgelig danne 
et inntak til å forstå graden av kontinuitet på 
lokalitetene for I. crassicornis. Funnlokaliteten 
må derfor betraktes som en godt utviklet natur- 
skog, selv om trær av de groveste dimensjonene 
mangler. Gran, furu og bjørk har vært sammen- 
hengende til stede over lang tid i området, med 
mange trær av høy alder og flere nedbrytnings- 
faser av død ved. Kontinuitet er opprettholdt 
til tross for betydelig menneskelig påvirkning 
i form av hogstinngrep og beiting av husdyr, 
men skogsområdet er aldri blitt flatehogd. Dette 
karakteriserer også de aller fleste svenske loka- 
litetene samt de tre andre norske funnområdene. 
I. crassicornis kan derfor i hovedsak regnes for 
å være avhengig av kontinuitetsskog i boreale 
områder, med gamle soleksponerte trær, hvor 
tilstedeværelse av de groveste dimensjonene 
ikke alltid er avgjørende. 


Kelo-trær 

Verken i det svenske materialet, og heller ikke 
i internasjonal litteratur, er det angitt at vok- 
sne individer av I. crassicornis oppholder seg 
på barkløse trær. Imidlertid er alle de norske 
funnene av imagines observert på utsiden av 
kelo-trær, noe som kan skyldes feltmetodikken, 
hvor målet var å registrere trær og ikke insek- 
ter. De voksne individene ble tilfeldig observert 
hvilende på trærne, muligens fordi slike trær blir 
raskt oppvarmet og magasinerer varme. Mye ty- 
der på at I. crassicornis er varmesøkende, som 
også forklarer at den er mest aktiv på varme dag- 
er. Samtidig kan også funnene på kelo-trær sky- 
Ides revirmarkeringer eller ulike fødestrategier. 

En kan likevel ikke utelukke at de er utviklet 
og klekket i slike trer, siden spesielt hunner flyr 
svært sjelden eller aldri. Mobiliteten er ytterlige- 
re svekket i kjølige og nedbørsrike somrer, slik 
situasjonen var for de to norske funnene i 2015. 

En larve av en annen kamelhalsflueart, 
Xanthostigma xanthostigma, ble observert i 
et soleksponert, hult og mye nedbrutt kelo-tre 
i Holmvassdalen naturreservat i 2015 (conf. 
Øivind Gammelmo pers.med.). Kelo-treet var 
tidligere hulet ut av trelevende maur og side- 
veggene i hulrommet var perforert av gnage- 
ganger etter tidligere angrep (Fig. 5). Trolig har 
larven brukt gangene til skjulested og til jakt. H. 
Aspöck hevder imidlertid at larvene av denne 
arten utelukkende er kortikole (Aspöck 1991, s. 
298). Dette gjelder også for familien Inocelli- 
idae, med unntak for arten Parainocellia bicolor 
(Aspöck et al. 2012). Tilfellet viser med andre 
ord at kamelhalsfluelarver kan bruke innsiden 
av kelo-trær som habitat, noe som ikke er omtalt 
i tidligere publikasjoner. 

Som nevnt er det registrert en god del trær 
med funn av både med larver av I. crassicornis 
og gnag etter reliktbukk. Det er stilt spørsmål 
om det fins en økologisk sammenheng mellom 
de to artene (Bergsten & Petterson 2000, s. 65). 
Utviklingssyklusen til larver av I. crassicornis 
er vanligvis tre år. Den samme furuen angripes 
sammenhengende flere år av reliktbukk, noe som 
vil kunne sikre fødetilgangen for I. crassicornis- 
larven i hele utviklingsperioden. Dette kan tyde 
på en evolusjonær sammenheng mellom de to 
artene. Imidlertid bør en holde åpent for at I. 
crassicornis også kan bruke hule kelo-trær som 
habitat. I slike trær vil det være rikelig med små 
dyr og egg på innsiden, særlig i bunnmulden, 
men også i de morkne partiene rundt veggene. 
Generelt har hule trær en rik smådyrfauna og 
gjennomsnittstettheten av artropoder (leddyr) er 
om lag 2500 individer pr. kilo tremuld (Stokland 
et al. 2012, s. 157, viser til Park og Auerbach 
1954). Studier av muld i furu Pinus sylvestris 
synes ikke å ha vært gjort, men kelo-trær brytes 
sakte ned og danner gradvis hulrom, noe som 
betyr at innvendige mikrohabitater for en rekke 
smådyr fins over lang tid i ett og samme tre. 

Alle funnene fra Norge er fra bjørkeinn- 
blandet, gammel barskog dominert av furu, og 
sammenfaller dermed økologisk med de fleste 

svenske registreringene etter 1970. Likevel er 
det viktig å merke seg at ingen av de svenske 
funnene er gjort på kelo-trær. Dette tyder på at 
kunnskapen om artens oppholdssteder må være 
mangelfull. Et problem er imidlertid at kontinu- 
iteten av kelo-trær er brutt som en konsekvens 
av tidligere hogster og de er følgelig mangel- 
vare i furuskogen (Brandrud et al. 2010, s. 96). 
I Finland og Russland pågår dessuten hogst av 
kelo-trær til industrielle formål (Niemelå et al. 
2002, s. 100) 


Habitatforringelse 

Et viktig forhold er som nevnt det industrielle 
skogbrukets påvirkning av habitatene. Fak- 
tum er at andelen gammel skog i Skandinavia 
er redusert kraftig fra midten av 1900-tallet og 
fram til nå. I dag er det meste av naturskogen 
i Sverige hogd og avvirkningen fortsetter med 
uforminsket styrke. Derfor må Tjeders antagelse 
fra 1937, om at I. crassicornis fins 1 alle de nor- 
dlige skogsområdene i Sverige forkastes, siden 
naturskog også i dette området er fragmentert 
og kontinuiteten svekket. I 2011 var ca. 60 % av 
den produktive skogen i Sverige flatehogd (Lars- 
son 2011, s. 5). Om utviklingen fortsetter med 
samme styrke og omfang, antas 95 % av skogen 
å være produksjonsskog rundt år 2030 (Larsson 
2011). I Norge er 75 % av naturskogen allerede 
avvirket og tilplantet med kulturskog, og med 
dagens hogsttempo vil all naturskog i landet 
være fjernet om 50 år, med unntak av reservater 
og nøkkelbiotoper (Rolstad & Storaunet 2015, 
s. 11). Registreringene av I. crassicornis i Skan- 
dinavia viser en langtidstrend som langt på veg 
kan sies å være en konsekvens av tapt gammel- 
skog. Selv om familien Inocelliidae kan finnes 
fra havnivå til skoggrense i den nordlige utbre- 
delsen (Aspöck et al. 2012), viser funnsted relat- 
ert til høyde over havet at registreringene over 
tid har flyttet seg fra lavlandsskog til fjellpreget 
skog. Det skyldes trolig at den gamle skogen i 
lavlandet alt overveiende er hogd og erstattet 
med plantasjer eller annen kulturmark. Histo- 
risk er denne skogen hogd først, og over tid har 
skogbruksnæringen skjøvet grensen oppover. 
Den langsiktige økologiske konsekvensen er 
sterkt negativ. I dag er derfor den eldste sko- 
gen å finne i høyereliggende områder, som rep- 
resenterer den siste rest av kontinuitetsskoger, 

bl.a. i Sverige (Ahlkrona et al. 2017). Dette kan 
trolig forklare at de siste års registreringer av I. 
crassicornis er gjort i fjellskog. Funnene i fjell- 
furuskog i blant annet Särna (Bratt et al. 1993) 
og de norske registreringene er i høyereliggende 
områder, mens eldre funn (før 1940), ser ut til å 
være i lavereliggende skog. Bestandsskogbruket 
gir utvilsomt få muligheter til å tilfredsstille 
artens basale miljøkrav, hvor kontinuitet av 
gamle og døende trær er fraværende. Derfor ut- 
gjør moderne skogsdrift en direkte trussel mot 
artens fortsatte eksistens. 

Appendix. Liste over ca. 70 funn av Inocellia crassicornis i Fennoskandia. Faunaprovins “Hs” = Häslingland. 


List of approximately 70 recordings of Inocellia crassicornis in Fennoscandia. 


Dato Faunaprovins (Lokalitet) Antall 
8.7.2015 Nordland (Hattfjelldal) 


Biotop/substrat 





1imago Ọ På kelo-tre (bhd 31 cm) i furuskog med middels eller mye solinnstråling. 
1imago 3 På kelo-tre (bhd 36 cm) i furuskog med middels eller mye solinnstråling. 
Eldre granskog, ringbarket gran. (Artportalen 2017; Hedgren 2014) 


1 imago 3 På kelo-tre (bhd ca 40 cm) i relativt åpen furuskog med noe dødt trevirke av gran, bjørk 


Grov død osp/under fastsittende bark, sørvendt. O. Hedgren (Artportalen 2017) 
Furuskog/stående død furu, eldre bestand, stort innslag av døde trær. O. Hedgren (Artportalen 


Tørrgraner, oftest noenlunde soleksponert. Granurskog. L. O. Wikars. (Artportalen 2017) 

På død furu i furunaturskog. O. Hedgren. (Artportalen 2017) 

Bjørkhøgstubbe, eksponert. Etter hogst. O. Hedgren. (Artportalen 2017) 

Soleksponert nylig død, grov furu. Under barken på en nylig død urgammel furu i en glissen ursk- 
ogsartet furuskog i Acksjön. O. Hedgren, J. Hansson, L.O. Wikars. (Artportalen 2017; Cederberg 


Bar-naturskog. En larve under løs bark på granlåg med skikkelig tørr bark, angrepet som stående 
av bl.a. Callidium coriaceum og dermed rikelig med gnagmelsrike ganger under bark. O. Hedgren. 


Bar-naturskog, under løs bark på tørrgran. O. Hedgren. (Artportalen 2017) 
Furudominert naturskog, på furu med liten margborer Tomicus minor. R. M. Petterson. (Artportalen 


7.7.2015 Nordland (Hattfjelldal) 
11.10.2014 Jämtland (Såttmyrberget NR) 1 larve 
27.8.2014 Jämtland (Lungsjöskogen NR) 1 larve 
27.8.2014 Jämtland (Lungsjöskogen NR) 1 larve 
15.6. 2014 Nordland (Danielåsen-verneforsl.) 
og furu. (Eidissen 2015) 
2.9.2011 Dalarna (Koppberget) 1 larve 
17.8.2011 Dalarna (Hemulån) 1 larve 
2017) 
10.5.2011 Hs (Djupsjön-Römmaberget NR) 1 larve 
19.5.2009 Värmland (Åskakskölen) 1 larve 
11.5.2009 Västmanland (Hallarsbo) 1 imago 
21.10.2008 Västmanland (Bergby) 1 imago 
2010; Hedgren 2010, s. 65). 
19.8.2008 Dalarna (Kyrkberget NR) 1 larve 
(Artportalen 2017) 
1.10.2007 Dalarna (Siksjöberget) 1 larve 
16.6.2007 Västerbotten (Paubåcken) 1 larve 
2017; Petterson 2008) 
2006 Dalarna (Granåsen) 1 imago 





(forts. nästa sida/continued) 


Stående nydød gran - i felle. (Cederberg 2010; Hedgren 2008:27) 

Appendix, forts./continued 














15.5.2005 Dalarna (Granåsens NR) Larver 
19.08.2003 Västerbotten (Votmyrbåcken) 1 larve 
26.6.2002 Norrbotten (Nilasjokk) 1 larve 
15.06.2002 Dalarna (Falun) 1 imago 
17.8.2001 Norrbotten (Nilasjokk) 1 larve 
4.7.2001 — Norrbotten (Åtråsket) 1 larve 
4.7.2001 — Norrbotten (Åtråsket) 1 larve 
4.7.2001 — Norrbotten (Åtråsket) 1 larve 
3.7.2001 Västerbotten (Kåtaberget) 1 larve 
20.6.2001 Norrbotten (Nilasjokk) 1 larve 
20.6.2001 Norrbotten (Nilasjokk) 1 larve 
20.6.2001 Norrbotten (Nilasjokk) 2 larver 
20.6.2001 Norrbotten (Nilasjokk) 1 imago 3 
10.8.2000 Västerbotten (Rusklidtjårn) 1 larve 
10.8.2000 Västerbotten (Kåtaberget) 1 larve 
6.7.2000 Västerbotten (Kåtaberget) 1 larve 
6.7.2000 — Norrbotten (Åtråsket) 1 larve 
1.6.2000 Norrbotten (Åtråsket) 1 larve 
1.6.2000 Norrbotten (Åträsket) 1 imago 9 
31.5.2000 Västerbotten (Kåtaberget) 1 larve 
18.05.1997 Hs (Gruvberget/Rödmyrberget) 1 
4.8.1992 Dalarna (Stenkrullen NR) 1 larve 
01.06.1990 Hs (Gruvberget/Rödmyrberget) 1 larve 
1988 Dalarna (Östra Kalven, Bredvalla)Larver 
1987 Dalarna (Björnbäcksdalen) 
9.6.1979 Hs (Ovanåker) 1 imago 9 
1973 Hs (Ovanåker) 
1972 Dalarna (Floda) 
03.06.1943 Dalarna (Södersåtra; 1 imago 3 
24.5.1943 Dalarna (Falun) 1 imago 9 
18.5.1940 Dalarna (Stora Tuna 1 imago 9 
18.6.1939 Dalarna (Stora Tuna 2 imag. 9 
29.5.1937 Dalarna (Stora Tuna 2 imag. 3 
6.6.1937 Dalarna (Stora Tuna, 1 imago 9 
10.6.1937 Dalarna (Stora Tuna 1 imago 9 
15.6.1936 Dalarna (Leksand) 4 imag. 9 
3-12.6.1936 Dalarna (Stora Tuna, Imago 6 3, 
29 
28.3. 1936 Dalarna (Stora Tuna 1 imago 3 
13.6.1934 Dalarna (Stora Tuna 1 imago 3 
8.7.1928 Dalarna (Falun) 1 imago 9 
30.6.1927 Dalarna (Leksand) 1 imago 9 
18.7.1926 Karelen (Paanajärvi) 1 imago 3 
6.7.1888 Dalarna (Borlänge) 1 imago 9 

Grannaturskog/død gran — grov eldre granskog. O. Hedgren. (Artportalen 2017). På to stående 
døde graner nært stormluke. Den ene granen (bdh 33 cm) hadde visnet bort, og ikke drept av 
granbarkborre, og i veden gnag av Anobium thomsoni, samt store runde klekkehull av treveps og/ 
eller storvokst Serropalpus barbatus. Den grove barken satt delvis løst, og i denne satt en nyklekt 
eksemplar av Ernobius explanatus. (Hedgren 2008:27) 

I kanten av brannfelt /under bark av død furu. J. Bergsten (Artportalen 2017; Bergsten, Nilsson & 
Hellqvist 2004:6 (Bergsten, 2004 $24;ArtDatabanken, 2015 #13} 

Furudominert naturskog, på furu (bhd 54 cm) med reliktbukk Nothorina punctata. R. M. Petterson. 
Artportalen 2017) 
Grov levende furu, eldre trær. O. Hedgren (Artportalen 2017) 
Furudominert naturskog, på furu (bhd 48 cm) med reliktbukk Nothorina punctata. R. M. Petterson. 
Artportalen 2017) 
Furudominert naturskog, på furu (bhd 44 cm) med re 
Artportalen 2017) 
Furudominert naturskog, på furu (bhd 39 cm) med re 
Artportalen 2017) 
Furudominert naturskog, på furu med margborer (bhd 35 cm). R. M. Petterson. (Artportalen 2017) 
Furudominert naturskog, på furu (bhd 61 cm) med reliktbukk Nothorina punctata. R. M. Petterson. 
Artportalen 2017) 
Furudominert naturskog, på furu (bhd 63 cm) med re 
Artportalen 2017) 
Furudominert naturskog, på furu (bhd 48 cm) med re 
Artportalen 2017) 
Furudominert naturskog, på furu (bhd 44 cm) med re 
Artportalen 2017) 
Furudominert naturskog, på furu (bhd 75 cm) med re 
Artportalen 2017) 
Furudominert naturskog, på furu (bhd 42 cm) med re 
Artportalen 2017) 
Furudominert naturskog, på furu med margborer (bhd 43 cm). R. M. Petterson. (Artportalen 2017) 
Furudominert naturskog, på furu med margborer (bhd 45 cm). R. M. Petterson. (Artportalen 2017) 
Furudominert naturskog, på furu (bhd 44 cm) med reliktbukk Nothorina punctata. R. M. Petterson. 
Artportalen 2017) 
Furudominert naturskog, på furu (bhd 46 cm) med re 
Artportalen 2017) 
Furudominert naturskog, på furu med margborer (bhd 31 cm). R. M. Petterson. (Artportalen 2017) 
Furudominert naturskog, på furu (bhd 60 cm) med reliktbukk Nothorina punctata. R. M. Petterson. 
Artportalen 2017) 

Brannfelt 1990. L.-O. Wikars (Artportalen 2017) 

1 larve fritt springende. Furu-urskog/under barken på stående døde furuer. Fjellskog/fjellnær skog. 
B. Cederberg. (Artportalen 2017; Bratt 1993; Cederberg 2010) 

Naturskog. Wikars (Artportalen 2017; Wikas 2009:75) 

Gammel furuskog, fjellskog/fjellnær skog (Hermansson & Cederberg 1990; Cederberg 2010) 
Gammel furuskog, fjellskog/fjellnær skog (Cederberg 2010) 

Krypende på en furugren ved en hogst på Homnabo. Bo Henriksen (Hedström 1985:149) 
Gammel furuskog. (Cederberg 2010) 

Gammel furuskog. Mosseboda beiteland. (Cederberg 2010) 

Flyvende i klart solskinn på åpen, dyrket mark ved en låve. Ved låven vokste ingen bartrær, bare noen 
selje- og bjørkebusker. Det var over 1 km til nærmeste skogholt. (Artdatabanken 2017; Tjeder 1944) 
P. Ingre (Tjeder 1944) 

(Tjeder 1944) 

(Tjeder 1944) 

I en frukthage, E. Dahl (Tjeder 1937:118) 

I en frukthage, E. Dahl (Tjeder 1937:118) 

I en frukthage, E. Dahl (Tjeder 1937:118) 

Funnet innomhus = i en vindusrute i et utkikstårn plassert i en furuskog på toppen av Björkberget, 
E. Klefbeck. Gammel furuskog (Cederberg 2010; Tjeder 1937:118) (Artfaktablad) 

I en frukthage, E. Dahl (Tjeder 1937) 


iktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


ktbukk Nothorina punctata. R. M. Petterson. 


























Innomhus, E. Dahl (Tjeder 1937:118) 

Innomhus - i en vindusrute, E. Dahl (Tjeder 1937:118) 

Flyvende i strålende solskinn i en svært tørr furuskog. (Tjeder 1937:118) 
Leg. S. Grandlund (Tjeder 1937:118) 

Leg. R. Frey (Tjeder 1937:118) 

(Borg 1901) 


